46 Službeni list Europske unije 03/Sv. 17 31994D0339 L 151/38 SLUŽBENI LIST EUROPSKIH ZAJEDNICA 17.6.1994. ODLUKA KOMISIJE od 25. svibnja 1994. o utvrđivanju detaljnih pravila za provedbu članka 9. stavka 1. Direktive Vijeća 90/425/EEZ o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (94/339|EZ) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (!), kako je zadnje izmijenjena Direktivom 92/118/EEZ (*), a posebno njezin članak 9. stavak 4., budući da je Komisija, u skladu s Odlukom 94/338/EZ (?), utvr- dila detaljna pravila kojima se regulira uzorkovanje životinja koje su u trgovini unutar Zajednice, od strane nadležnih tijela u odredišnom mjestu; budući da je potrebno odrediti postupak kojim nadležna tijela u državama članicama odredišta obavješćuju nadležna tijela u državi članici otpreme, ako na temelju rezultata pregleda prove- denih na životinjama u mjestu odredišta, dođe do primjene mjera navedenih u članku 8. stavku 1. Direktive 90/425/EEZ; budući da je također potrebno utvrditi propise koje država članica otpreme mora poštovati po primitku takve obavijesti; budući da su mjere predviđene u ovoj Direktivi u skladu s mišljenjem Stalnog veterinarskog odbora, DONIJELA JE OVU ODLUKU: Članak 1. 1. _ Obavijest iz članka 9. stavka 1. prvog podstavka Direktive 90/425/EEZ mora se odmah dostaviti pisanim putem i na najbrži način. 2. — Obavijest iz stavka 1. sadrži: — presliku zdravstvenog certifikata i, prema potrebi, broj i oznake životinja u pošiljci, — dan prispijeća pošiljke u mjesto odredišta, (') SL L 224, 18.8.1990., str. 29. (*) SL L 62, 15.3.1993., str. 49. (*) SL L 151, 17.6.1994., str. 36. — dan uzimanja uzoraka i dan kad je provedeno laboratorijsko ispitivanje, ako su uzeti uzorci, ili ako uzorci nisu uzeti, dan izvršenog pregleda, — rezultat pregleda i, ako su uzeti uzorci, oznake ispitanih životinja, vrstu provedenog ispitivanja na uzorcima i rezul- tate tog ispitivanja. Članak 2. 1. — Nadležno tijelo države članice otpreme može zatražiti da se što je prije moguće, a najkasnije u roku od sedam dana nakon što su dobiveni podaci navedeni u članku 1. provede: — još jedno ili više ispitivanja, ako je potrebno na drugom ili alikvotnom dijelu ili dijelovima uzorka iz članka 3. stavka 3. konačne Odluke 94/338/EZ, u odgovarajućem referentnom laboratoriju Zajednice ili u nekom odobrenom laboratoriju koje sporazumno odaberu nadležna tijela države članice otpreme i države članice odredišta; — klinički pregled pošiljke u prisutnosti njihova predstavnika, ako je pošiljka stavljena u izolaciju. 2. — Troškove pregleda iz stavka 1. snosi nadležno tijelo države članice otpreme, koje u skladu s nacionalnim propisima može troškove prebaciti na subjekt u pitanju. Članak 3. Ova je Direktiva upućena državama članicama. Sastavljeno u Bruxellesu 25. svibnja 1994. Za Komisiju Renć STEICHEN Član Komisije